તાજેતર માં અરબી સમુદ્ર માં મહા વાવાઝોડા નો ખતરો મંડરાઈ રહ્યો છે અને આગામી સમય માં આ વાવઝોડું સૌરાષ્ટ્ર ના દરિયા માં ત્રાટકી શકે છે તેવી શક્યતા પણ હવામાન વિભાગે વ્યક્ત કરી છે અને હાલ માં માછીમારો ને દરિયો ખેડવાની પણ મનાઈ ફરમાવવામાં આવી છે ત્યારે સંભવિત વાવાઝોડા તેમજ હવામાન ની પળેપળ ની માહિતી માટે મેરીટાઈમ બોર્ડ દ્વારા પોરબંદર ની મુખ્ય કચેરી ખાતે ૨૪ કલાક નો કંટ્રોલ રૂમ શરુ છે પરંતુ ખાટલે મોટી ખોડ હોય તેમ મેરીટાઈમ બોર્ડ નો આ કંટ્રોલરૂમ માત્ર લેન્ડલાઇન ફોન ના સહારે છે અહી હવામાન વિષે ની વિવિધ માહિતી મેળવવા તેમજ સ્થાનિક પોરબંદર અને આસપાસ ના દરિયા કિનારા તેમજ દરિયા ની અંદર ની હવામાન ,પવન ની ગતી ,વરસાદ ની માહિતી ,વગેરે માટે ગાંધીનગર સ્થીત કચેરી તેમજ સ્થાનિક ડીઝાસ્ટર મેનેજમેન્ટ સહીત ની કચેરીઓ પર જ આધાર રાખવો પડે છે કારણ કે રાજ્ય સરકારે પોરબંદર જી એમ બી ને આપેલું કંટ્રોલ રૂમ માટે નું ઓટોમેટીક વેધર સ્ટેશન છેલા આઠ વરસ થી બંધ હાલત માં છે અને હાલ એ કંટ્રોલ રૂમ ખાતે જ ધૂળ ખાતું શોભાના ગઠીયા સમાન છેલા આઠ વરસ થી એમ ને એમ પડ્યું છે સ્થાનિક કર્મચારીઓ ના જણાવ્યા અનુસાર આ વેધર સ્ટેશન ખુબ ઉપયોગી નીવડતું હતું અને અહી બેઠા પોરબંદર સહીત ૨૦૦ કિમી સુધી ના હવામાન ,વરસાદ ,પવન ની ગતી,પવન ની દિશા ,ભેજ સહીત ની માહિતી મળી રહેતી .